ไฟโชนแสง

ไฟโชนแสง (2552) ละครโทรทัศน์ไทยแนวชีวิต ความยาว 14 ตอน  ออกอากาศทางช่อง 3 ทุกวันพุธ-พฤหัสบดี เวลา 20.30-22.30 น. ตั้งแต่วันพุธที่ 29 ก.ค.- วันพฤหัสบดีที่ 10 กันยายน 2552 กำกับการแสดงโดย สมจริง ศรีสุภาพ  บทโทรทัศน์โดย ประไพศรี ศรีนาทม ดัดแปลงจากบทประพันธ์เดิม "ไฟโชนแสง" ของ กรุง.ญ ฉัตร  ผลิตโดย บริษัทกู๊ดฟีลลิ่ง
จำกัด  
เรื่องราวของพี่น้องฝาแฝด 2 คนคือเทียนวรรณและวันทกานต์ ที่ต้องสูญเสียพ่อจากการถูกทรยศหักหลังโดยเพื่อนรัก นิสัยของพี่น้องคู่นี้จะแตกต่างกัน  เทียนวรรณคนพี่จะเป็นคนเรียบร้อยไม่สู้คน ส่วนวันทกานต์คนน้องเป็นคนอารมณ์ร้อน  แต่โดยเนื้อแท้แล้วเป็นคนดีด้วยกันทั้งคู่ วันทกานต์ต้องการล้างแค้นให้พ่อ และเอาชีวิตผู้สมคบคิดกันทำร้ายพ่อของตน  คือนายอนันต์ผู้มีอิทธิพลกับนายณัฐ  เพื่อนร่วมธุรกิจของพ่อ

**เค้าโครงเรื่อง**
วันทกานต์แฝดผู้น้อง กลับมาจากอเมริกาเมื่อรู้ข่าวการตายของวสุ ผู้เป็นพ่อ เธอเชื่อว่าการตายของพ่อมีเงื่อนงำ และต้องการจะขุดคุ้ยหาผู้อยู่เบื้องหลัง  เทียนวรรณแฝดผู้พี่ไม่สบายใจ  ปรึกษาเรื่องนี้กับณฐินคนรัก  ซึ่งเป็นลูกชายของนายณัฐ เพื่อนสนิทของพ่อ ณฐินรู้ดีว่าพ่อของตนมีส่วนเกี่ยวข้องกับการตายของวสุ   อุบัติเหตุไม่นึกฝันทำให้วันทกานต์ได้รู้จักกับชาติชาย ช่างภาพอิสระ  ต่างฝ่ายต่างจำกันไม่ได้ว่าเคยเป็นเพื่อนเล่นในวัยเด็กกันมาก่อน   เขมรัฐ คนรักของวันทกานต์ มีอาชีพทนายความ  เขาต้องการช่วยเธอแก้แค้น  จึงทำความสนิทสนมกับศิริวดี  พี่สาวของชาติชาย  ครอบครัวของชาติชายเป็นเจ้าของบริษัทชาติคอนสตรัคชั่น ซึ่งนายณัฐมีหุ้นอยู่ 
วันทกานต์เริ่มงานเป็นนายหน้า  พยายามใกล้ชิดคนใหญ่คนโต จนได้รับฉายาว่า ”แม่เล้าระดับชาติ” เพื่อหาเบาะแสการทุจริตของนายณัฐ   ตรีประดับลูกสาวคนเดียวของนายอนันต์  แค้นใจที่เทียนวรรณรักใคร่ชอบพอกับณฐิน   ตรีประดับบุกไปที่ร้านดอกไม้ของเทียนวรรณ  ทำร้ายเทียนวรรณได้รับบาดเจ็บ   วันทกานต์โกรธแทนพี่สาวตามไปอาละวาดตรีประดับที่บริษัท  แต่ถูกนายอนันต์ให้ลูกน้องจับตัวโยนออกมา  เขมรัฐใช้อุบายลวงเอาเอกสารการทำธุรกิจของนายณัฐมาจากศิริวดี   วันทกานต์จึงได้หลักฐานการทุจริต   เธอส่งหลักฐานให้ท่านรองวินัย   ส่งผลให้นายณัฐถูกปลดออกจากราชการและถูกยึดทรัพย์
จงกลภรรยาของนายณัฐ และณัฐพรลูกสาว คร่ำครวญถึงชะตากรรมที่เกิดกับครอบครัวของตน  เทียนวรรณพยายามให้กำลังใจณฐินซึ่งกลัดกลุ้มกับเรื่องในบ้าน  ตรงข้ามกับพี่สาว วันทกานต์เอาพวงหรีดไปเยาะเย้ยนายณัฐถึงบ้าน   จึงถูกสองแม่ลูกรุมตบ   แต่ณฐินมาห้ามไว้    ศิริวดีโกรธที่เขมรัฐเอาเอกสารไปให้วันทกานต์   ต่อว่าเขมรัฐที่หลอกใช้เธอ   ชาติชายตามไปพบ เกิดเรื่องชกต่อยกัน  ชาติชายบอกพี่สาวให้เลิกยุ่งกับเขมรัฐ  
นายณัฐขอร้องลูกชายให้แต่งงานกับตรีประดับเพื่อช่วยเหลือครอบครัว  แต่ณฐินไม่ยอม   นายณัฐเครียดต้องเข้าโรงพยาบาล  เทียนวรรณรู้ตัวว่าท้อง  ตามไปบอกณฐินที่โรงพยาบาล   ทว่าคลาดกัน  จงกลและณัฐพรรุมทำร้ายเทียนวรรณด้วยเข้าใจผิดว่าเป็นวันทกานต์  แต่เทียนวรรณหนีพ้นออกมา จนได้พบกับหมอปฐพี  

**นักแสดง**
ตัวละครปี 2552- อารยา เอ ฮาร์เก็ต รับบท เทียนวรรณ ศศิกุลวราธร (เทียน) /  วันทกานต์ ศศิกุลวราธร (วัน)- วรินทร ปัญหกาญจน์ รับบท ชาติชาย (ชาติ)- ชาตโยดม หิรัณยัษฐิติ รับบท ณฐิน เกียรติขจรวัฒน์ (ฐิน)- เมย์ เฟื่องอารมย์ รับบท ตรีประดับ โชติชัชวาลสกุล (ติ๊) - เจสัน ยัง รับบท เขมรัฐ (เขม) - ภารุจีร์ เข็มสวัสดิ์ รับบท ศิริวดี (วดี) - ชล วจนานนท์ รับบท ณัฐพร เกียรติขจรวัฒน์ (ขาว) - อภิวัฒน์ บุณยสุขเมธี รับบท นพ.ปฐพี- ดิลก ทองวัฒนา รับบท อนันต์ โชติชัชวาลสกุล - กาญจนา จินดาวัฒน์ รับบท วดีลดา (ลดา) - เกรียงไกร อุณหะนันทน์ รับบท ชัช- รัชนี ศิระเลิศ รับบท จงกล เกียรติขจรวัฒน์- ตฤณ เศรษฐโชค รับบท ณัฐ เกียรติขจรวัฒน์- สินีนาฎ โพธิเวส รับบท อาม่า- นครินทร์ กุลกัลยาดี รับบท วิโรจน์ (โรจน์) - จารุณี บุญเสก รับบท สวย- เฉลิมพล ทิฆัมพรธีรวงศ์ รับบท หล่อ- ทองเอก ปิยะวาท รับบท กานต์- ศุกรินทร์ พวงเข็มขาว รับบท เจ๊คุกกี้- เอลิกา พลอยอัมพร รับบท นักแสดงแทนในฉากแฝด- สมภพ เบญจาธิกุล รับบท นายพลสุรวุฒิ (รับเชิญ)- กฤตย์ อัทธเสรี รับบท ท่านรัฐมนตรี (รับเชิญ)- ธนาคาร เผ่าจินดา รับบท วสุ ศศิกุลวราธร (รับเชิญ) - รับบท วิภา (เลขาตรีประดับ) (รับเชิญ)- รับบท สมพงษ์ อุ่นใจ (น้าพงษ์) (รับเชิญ) - เกษม ทรายมูล รับบท รปภ. (รับเชิญ)- กฤตภาส จันทนะโพธิ รับบท ทนายวิสุทธิ์ (รับเชิญ)- รับบท พล.ต.อ.วินัย ศักดิ์สกุล (ท่านรองผู้กำกับวินัย) (รับเชิญ)- จิตรากร ปิ่นประทานพร รับบท แขกในงาน (รับเชิญ)- วสันต์ ศรีเดือน รับบท แขกในงาน (รับเชิญ)- โอภาส สุทธิเพียร รับบท แขกในงาน (รับเชิญ)- รับบทเป็น ทิพย์ (ภรรยาท่านรองผู้กำกับวินัย) (รับเชิญ)- ด.ช. รับบท ชาติชาย (วัยเด็ก) (รับเชิญ)- ด.ญ. รับบท วันทกานต์ (วัยเด็ก) (รับเชิญ)- คำไหล เมืองอุบล รับบท รปภ.คอนโด (รับเชิญ)- ยุพา กิ่งจันทร์ รับบท แขกในงาน (รับเชิญ)- วันทนีย์ ชนะชัยยั่งยืน รับบท ชาวบ้าน (รับเชิญ)- อำนวย อินทชัย รับบท ตำรวจ (รับเชิญ)- ด.ญ. รับบทเป็น นิ้วก้อย (ลูกสาวณฐินและวันทกานต์) (รับเชิญ) - รับบทเป็น หมอ (เพื่อนชาติชาย) (รับเชิญ)- รับบทเป็น นิดหน่อย (เพื่อนณัฐพร (ขาว)) (รับเชิญ)- สิริเวช เจริญชนม์ รับบท หมวดตำรวจ (รับเชิญ)- ชัชวาลย์ วงศ์อาจ รับบท สารวัตรตำรวจ (รับเชิญ)- วิไนย โชควรวงศา รับบท เจ้าหน้าที่อุทยานแห่งชาติ (รับเชิญ)- สมเจตต์ ทองเพชร รับบท เจ้าหน้าที่อุทยานแห่งชาติ (รับเชิญ)- เอกพล สมสาธ รับบท ผู้กองตำรวจ (รับเชิญ)- วิโรจน์ เลิศวิทย์วรวัฒน์ รับบท หมวดตำรวจ (รับเชิญ)- ดำรงศักดิ์ เรืองศรี รับบท ตำรวจ (รับเชิญ)

**เพลงประกอบละคร**
ไฟโชนแสง (2535)- เพลง "ไฟโชนแสง" (2535) เวอร์ชันพระเอก ขับร้องโดย ศรัณยู วงษ์กระจ่าง- เพลง "ไฟโชนแสง" (2535) เวอร์ชันนางเอก ขับร้องโดย ชัญญ่า โกดิโน่
ไฟโชนแสง (2552)- เพลง "ไฟโชนแสง" (2552) ขับร้องโดย  อารยา เอ ฮาร์เก็ต - เพลง "จุดหมายปลายทางของหัวใจ" (2552) ขับร้องโดย กานต์ วง HUM

**การสร้างในครั้งอื่นๆ**

**รางวัลและการเสนอชื่อเข้าชิงรางวัล**
 รางวัลโทรทัศน์ทองคำ ครั้งที่ 7 พ.ศ. 2535 นักแสดงนำหญิงดีเด่น มาช่า วัฒนพานิช จาก ไฟโชนแสง (2535)- คมชัดลึก อวอร์ด ครั้งที่ 7
** เสนอชื่อเข้าชิง 1 ใน 5 รางวัลนักแสดงสมทบชายยอดเยี่ยม (ดิลก ทองวัฒนา)
** เสนอชื่อเข้าชิง 1 ใน 5 รางวัลนักแสดงนำหญิงยอดเยี่ยม (อารยา เอ ฮาร์เก็ต)- ท็อปอวอร์ด 2009
** ผู้ถูกเสนอชื่อเข้าชิง รางวัลดาราสมทบชายยอดเยี่ยม (เจสัน ยัง)
** ผู้ถูกเสนอชื่อเข้าชิง รางวัลดาราสมทบหญิงยอดเยี่ยม (เมย์ เฟื่องอารมย์)
** ผู้ถูกเสนอชื่อเข้าชิง รางวัลละครยอดเยี่ยม
** เสนอชื่อเข้าชิง 1 ใน 5 รางวัลดารานำหญิงยอดเยี่ยม (อารยา เอ ฮาร์เก็ต)- In Young Generation Choice 2009
** ได้รับรางวัลนางร้ายแห่งยุค (เมย์ เฟื่องอารมย์)

**อ้างอิง**

**แหล่งข้อมูลอื่น**
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในปี พ.ศ. 2524
หมวดหมู่:ละครโทรทัศน์ไทยในปี พ.ศ. 2535
หมวดหมู่:ละครโทรทัศน์ไทยในปี พ.ศ. 2552
หมวดหมู่:ละครโทรทัศน์โดยรัชฟิล์มทีวี
หมวดหมู่:ละครโทรทัศน์โดยละครไท
หมวดหมู่:นวนิยายไทย
หมวดหมู่:ละครโทรทัศน์โดยกู๊ดฟีลลิ่ง